lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv lv lv nb lv lv es uk es en en fr nl lv lv lv lv lv eu lv lv lv lv lv lv lv lv da en lv de lv id nb en lv en lv nl lv lv lv lv lv io lv lv lv en lv lv lv lv lv en lv nl lv lv lv hu lv nl lv en lv lv lv lv lv pl lv lv lv en lv en lv lv lv lv lv lv lv lv lv gv en lv lv lv lv lv lv lv lv lv lv es lv es lv ceb lv lv lv lv lv lv lv lv lv lv lv fi lv lv de sk en sk hbs_lat lv lv sk hbs_lat uk en en lv id es es en lv lv
2020. gada 8. februāris 13:12
Katrīna Dimanta Foto: Lauris Vīksne
Jau sestdien, 8. februārī, uzzināsim, kurš plūks uzvaras laurus Latvijas Televīzijas autoru un izpildītāju konkursā “Supernova 2020” un pārstāvēs Latviju 65. starptautiskajā Eirovīzijas dziesmu konkursā Nīderlandes pilsētā Roterdamā. Finālistu vidū ir gan Latvijā un Eirovīzijas aprindās jau zināmi mūziķi, gan pavisam jauni vārdi. Kas ir “Supernovas 2020” finālisti? Aicinām uzzināt par viņiem nedaudz vairāk.
FOTOZelta rudens atjaunotajā Ķemeru vēsturiskajā parkā
Kino ar neaizklātām seksa ainām. Ko sola pašmāju attiecību drāma “Mīlulis”?
EkskluzīviPar bailēm, grāmatu reitingiem un nelaimīgu laulību: intervija ar Karīnu Račko
"Rīta panorāmas" vadītāja nosauc vienu lietu, pie kā nevar pierast savā darbā
Mūžībā devusies mākslas kolekcionāre Dina Zuzāne
VideoEfektīgas meitenes, privātā lidmašīna: Felipe pārsteidz fanus ar jaunu mūzikas video
Konkursa dalībnieki fināla šovā uzstāsies izlozētā secībā, un tā būs šāda:
17 gadus vecā Seleste (īstajā vārdā Seleste Solovjova–Vlasova) konkursā piedalās pirmo reizi.
Dzimusi un augusi Rīgā, Seleste par sev tuvu un mīļu pilsētu sauc arī Liepāju, no kurienes nāk viņas ģimene. “Šovā piedalos, lai gūtu pieredzi, parādītu savu mūziku un kļūtu atvērtāka. Man nav svarīga uzvara, un varbūt tāpēc esmu to pelnījusi?” Seleste ir mācījusies mūzikas skolas kora klasē, taču dziedātprasmi galvenokārt apguvusi pašmācības ceļā. Mūzikas skolā mācījusies klavierspēli, savukārt brīvajā laikā šobrīd apgūst ģitārspēli. Jaunajai izpildītājai nav iepriekšējas skatuves pieredzes. Par savu lielāko līdzšinējo sasniegumu viņa sauc dziesmas "Like Me" sarakstīšanu un iekļūšanu “Supernovas 2020” finālā.
"Tas ir kaut kas, kam es nebiju gatava – tas vienkārši tā notika,”
Selestes iedvesmas mūzika ir Queen, Frenks Sinatra, ABBA un Elviss Preslijs, bet Latvijā sirdij vistuvāko mūziku rada grupa "Dzelzs vilks". No šā gada finālā iekļuvušajām dziesmām Selestes favorīte ir Katrīnas Dimantas dziesma "Heart Beats".
“Šī dziesma man patiešām ir pielipusi, un Katrīnas balss ir ļoti spēcīga,” viņa saka.
Video: Seleste "Like Me".
Driksna jeb Jānis Driksna (38), kurš pazīstams kā grupas “My Radiant You” solists un dziesmu autors, konkursā “Supernova” piedalās trešo reizi. Arī iepriekšējās divās reizēs viņa sacerētās dziesmas iekļuvušas finālā, piedaloties kopā ar grupu – “We Will Be Stars" 2016. gadā un “All I Know” 2017. gadā).
“Vēlos uzrakstīt labāko dziesmu un to nodziedāt visai pasaulei. Dziesma “Stay” ir ļoti melodiska, līdzi dziedama un uzrunājoša. Domāju, tā varētu patikt arī cilvēkiem ārpus Latvijas. Jūtos ļoti ērti un pārliecinoši, dziesmu izpildot, tāpēc ir viegli nodot tās šarmu un vēstījumu klausītājiem,” saka Driksna.
Jānis ir beidzis Jelgavas mūzikas vidusskolas vokālo nodaļu un studējis Rīgas Pedagoģijas un izglītības vadības akadēmijas populārās un džeza mūzikas vokālajā nodaļā. Spēlē ģitāru, taču orientējas arī klavierēs, basģitārā un ritma sekcijā. Jāņa profesija ir mūzikas skolotājs, un arī ikdienas pamatnodarbošanās saistīta ar mūziku. Par dzimto pilsētu Driksna sauc Jelgavu, kur dzimis un pavadījis lielāko daļu sava mūža, taču astoņi gadi pagājuši arī Saldū, bet seši nodzīvoti Amsterdamā.
Katrīna Bindere (īstajā vārdā Katrīna Anete Bindere-Čodere) konkursā piedalās otro reizi. 2015. gadā Katrīna uzstājās vienā no “Supernovas” pusfināliem, taču finālā neiekļuva.
Katrīna Bindere Foto: publicitātes
“Toreiz man kā dziedātājai nebija konkrētu mērķu, nebiju par sevi pārliecināta un savu uzstāšanos it nemaz neizbaudīju. Šobrīd jūtos gana pārliecināta par saviem spēkiem, apzinos savus mērķus, un man ir tā dziesma, par kuru pašai prieks. Vēlos izmantot šo iespēju lietderīgi, lai dalība “Supernovā” būtu atspēriena punkts manā dziedātājas karjerā,” tā Katrīna Bindere.
Bindere ir mācījusies mūzikas vidusskolā un apguvusi dziedāšanu pie dažādiem vokālajiem pedagogiem. Visbiežāk viņa uzstājusies kopā ar Guntaru Raču un grupu “Saldās sejas”, bet no muzicēšanas brīvajā laikā šobrīd ir pilna laika mamma. Dziedātājai patīk gan pasaules topu mūzika, gan filmu mūzika (piemēram, Hans Zimmer meistardarbi). Dzimusi un augusi Ventspilī, 24 gadus vecā dziedātāja fano par Billie Eilish mūziku: “Viņu klausos ļoti bieži, un nav nevienas viņas dziesmas, kas man nepatiktu,” viņa saka.
Savukārt no šā gada fināla dziesmām Katrīnai Binderei patīk “Polyester”, ko sacerējusi un izpilda Annna. “Tā ir mūsdienīga, un pie tās gribas dejot!”
Video: Katrīna Bindere "I Will Break Your Heart".
Jelgavnieks Edgars Kreilis (28) konkursā piedalās ceturto reizi, ar šī gada dziesmu “Tridymite” finālā iekļūstot trešo reizi.
Edgars Kreilis Foto: Lauris Vīksne
Divos līdzšinējos finālos dziedātājs ieņēmis sesto vietu – pērn ar dziesmu “Cherry Absinthe”, bet aizpērn – ar “Younger Days”. 2017. gadā Kreiļa dziesma “We Are Angels” finālam nekvalificējās. Dziedātājs atzīst, ka tieši “Supernova” bija viņa pirmā skatuve, kas ļoti mainīja dzīvi un pavēra plašākas iespējas muzikālajā pasaulē.
“Zinu, ka katrs gads un pārbaudījums man ir bijis varens un neaizmirstams, taču galvenā lieta, kas mani motivē piedalīties, ir iespēja pārstāvēt un pārliecinoši vadīt mūsu valsti Eirovīzijā.”
Pašmācības ceļā apgūto dziedātprasmi mūziķis pilnveido pie vokālās pedagoģes. Edgars ne tikai dzied, bet arī prot spēlēt ģitāru, trompeti, klavieres un kahonu. Iepriekš piedalījies pašmāju TV šovos “Koru kari” un “X-faktors”, Edgars Kreilis šobrīd startē ne tikai “Supernovā 2020”, bet arī Lietuvas šovā “The Voice”. Šajā konkursā viņa mentors ir Donijs Montels (Donny Montell), kurš divreiz pārstāvējis Lietuvu Eirovīzijā. Jautāts, kuram “Supernovas” finālistam šogad pieder viņa simpātijas, Edgars Kreilis min Katrīnas Dimantas personību, enerģiju, vokālu un dziesmas “Heart Beats” lipīgo piedziedājumu.
Video: Edgars Kreilis "Tridymite".
Katrīna Dimanta (28) konkursā “Supernova” piedalās pirmo reizi, taču 2014. gadā viņa pārstāvēja Latviju Eirovīzijā, dziedot bekvokālu grupā “Aarzemnieki”.
Katrīna Dimanta Foto: Lauris Vīksne
“Mana motivācija dalībai šovā ir galvenā balva – es vēlos pārstāvēt Latviju starptautiskajā Eirovīzijas dziesmu konkursā,” viņa saka. Beigusi Baldones mūzikas skolu kā čelliste, Katrīna ir apguvusi arī klavierspēli, vijoli, ukuleli, akordeonu, mandolīnu, stabuli un citus mūzikas instrumentus. Dziedājusi vairākos ansambļos un korī, dziedātāja turpina izkopt savu galveno instrumentu, balsi, arī pie vokālajiem pedagogiem un dažādās meistarklasēs. Mūziķe, kas ikdienā strādā arī kā pasākumu un koncertu organizatore, šobrīd mājo galvaspilsētā Rīgā. Aizņemtajā ikdienā Katrīna Dimanta rod laiku paviesoties arī Bērnu klīniskās universitātes slimnīcā, kur iepriecina mazos pacientus kā Dr. Klauns. Katrīnas Dimantas pleilistē atradīsiet  gan Adeli, Stingu, John Mayer un Jack White, gan Lady Gaga un Billie Eilish, savukārt no “Supernova 2020” finālā iekļuvušajiem skaņdarbiem viņai patīk “Bad Habits”, kā arī Selestes un Mika Dukura dziesmas.
Video: Katrīna Dimanta "Heart Beats".
Mikam Dukuram (31) šī ir ceturtā “Supernova”, taču konkursa finālā mūziķis ir pirmoreiz. Divreiz ticis pusfinālā (ar dziesmu “Paradise” 2016. gadā un “Spiritual Priest” 2017. gadā) un vienu reizi piedalījies atlases kārtā (ar dziesmu “Life” 2018. gadā).
Miks Dukurs Foto: publicitātes
“Konkursā “Supernova” piedalos, jo esmu liels savas zemes patriots un vienmēr esmu sapņojis iznest savas valsts karogu pasaulē. Eirovīzija ir tā vieta, kur to var izdarīt, turklāt ar to, ko daru,” tā Dukurs.
Balsi Miks Dukurs skolojis vokālajās nodarbībās un jau tīņa gados sācis radīt pats savu mūziku, nodibinājis rokgrupu un koncertējis visā Latvijā. “Kopš pats producēju sevis radīto mūziku, sanāk spēlēt visus instrumentus – viss, ko dzirdat ierakstos, ir manis radīts un iespēlēts,” viņš saka.
Dzimis Priekulē, bet lielu daļu dzīves pavadījis Raiskumā un Rīgā, Miks vēl nekad nav uzstājies ārpus Latvijas. Viena no svarīgākajām autoritātēm mūziķa dzīvē ir viņa tēvs, kurš savulaik spēlējis basģitāru dziedātāja Igo pavadošās grupas pamatsastāvā un bieži dalījies savā muzikālajā pieredzē ar dēlu. Mika Dukura favorīte šā gada konkursā bija Madara, kuras dziesma “Māras zeme” finālā nav iekļuvusi.
Video: Miks Dukurs "I’m Falling For You".
25 gadus vecā dziedātāja Annna (īstajā vārdā Anna Madara Pērkone) konkursā “Supernova” debitē ar dziesmu “Polyester”, kas stāsta par ātrās modes postošo ietekmi uz vidi.
““Supernova” ir platforma, kur parādīt, kas es esmu, kāda ir mana mūzika un kādu ziņu es gribētu nodot citiem,” stāsta mūziķe. Annna nāk no Saulkrastiem, taču kopš 17 gadu vecuma dzīvo Nīderlandē, kur strādājusi kā mūzikas producente reklāmas un filmu mūzikas aģentūrā, kopā ar grupu piedalījusies dziesmu konkursos un uzstājusies koncertos. Pērn Latvijā Annna Siguldas pilsdrupās iesildīja populāro amerikāņu dziedātāju LP. Par savu līdzšinējo lielāko sasniegumu mūzikā Annna sauc uzvaru konkursā “Amsterdam Dance Event”, kas viņai pavēra iespēju īsi pirms “Supernovas 2020” fināla Barselonas ierakstu studijā strādāt pie EP albuma kopā ar vairākiem nīderlandiešu dīdžejiem. Kopš iekļūšanas “Supernovas 2020” finālā Annna pieredzējusi lielu Nīderlandes mediju uzmanību un ar savu stāstu par dziesmu, kas pretendē pārstāvēt Latviju Eirovīzijā, pabijusi valsts lielākajos laikrakstos, radiostacijās un nacionālajā televīzijā. Annai pašai patīk klausīties, piemēram, Radiohead, Sema Smita, Toro y Moi un Maikla Kivanukas radīto mūziku.
Grupā “Bad Habits”, kas konkursā “Supernova” piedalās pirmo reizi, muzicē Mārtiņš Balodis (34), Normans Bārbals (32), Jānis Līde (31) un Kristaps Grīnbergs (26). “Vēlamies parādīt lielākai auditorijai “Bad Habits” mūziku, pierādīt sevi uz lielākas skatuves un gūt pieredzi,” dalību konkursā “Supernova 2020” pamato mūziķi. “Ticam, ka mēs lieliski pārstāvētu Latviju uz lielās Eirovīzijas skatuves!” Par apvienības līdzšinējo lielāko sasniegumu solists Mārtiņš sauc grupas izdoto albumu “Bad Habits” un tā nomināciju šā gada “Zelta Mikrofona” balvai, savukārt Kristaps – dalību Lielbritānijas festivālā “The Great Escape” 2014. gadā. Puiši nāk no dažādām Latvijas malām – Mārtiņš no Liepājas, Kristaps un Jānis uzauguši Rīgā, savukārt Normana dzimtā vieta ir Biksēre Madonas novadā. Runājot par citiem finālistiem, “Bad Habits” dalībniekiem patīk Selestes drosme, kā arī “bīts un kičīgums” ANNNA dziesmā. “Ļoti laba mūsdienu popdziesma ar lipīgu piedziedājumu,” atzīst mūziķi. Katrīnas Dimantas “Heart Beats” ir jautra un pacilājoša dziesma, bet pati izpildītāja - brīnišķīga, dzirkstoša personība ar fantastiski spēcīgu balsi, norāda Jānis.
Video: Bad Habits “Sail With You”.
30 gadus vecā Samanta Tīna (īstajā vārdā Samanta Poļakova) uz skatuves ir teju desmit gadus, un šis būs viņas piektais mēģinājums nokļūt Eirovīzijā.
Samanta Tīna Foto: publicitātes
Samanta divreiz bijusi ļoti tuvu uzvarai Latvijas nacionālajā atlasē, ieņemot otro vietu konkursos “Eirodziesma 2012” un “Dziesma 2013”, kā arī palikusi trešā konkursa “Dziesma 2014” superfinālā. Pērn “Supernovas 2019” finālā Samanta Tīna bija septītā, savukārt 2016. gadā pēc uzstāšanās pusfinālā atteicās no tālākas dalības konkursā.
““Supernova” ir vienīgais konkurss Latvijā, kas mūsu mūziķiem piedāvā starptautisku platformu un iespēju būt pamanītiem Eiropas līmenī. Esmu gatava uzvarēt – manai dziesmai ir jauda un spēcīgs vēstījums,” savu apņēmību pauž dziedātāja.
12 gadus dziedājusi bērnu vokālajā ansamblī, Samanta Tīna dziedātprasmi apguvusi Lielbritānijas Tech Music School un joprojām mēdz apmeklēt vokālo pedagogu. Vaicāta par savu lielāko līdzšinējo sasniegumu mūzikā, viņa atjoko – nesajukt prātā un uzvarēt, trīs mēnešus dzīvojot nepārtrauktā TV kameru ielenkumā jauno izpildītāju realitātes šovā “O!Kartes Akadēmija” kopā ar 11 citiem dalībniekiem. Samanta Tīna ir tukumniece, bet šobrīd dzīvo Mārupē.
No pārējiem fināla dalībniekiem viņai patīk dziesma “Polyester”, ko izpilda Annna.
Video: Samanta Tīna "Still Breathing".
"Supenovas 2020" tiešraidi būs iespējams vērot sestdien, 8. februārī, pl.21.25 LTV1.
FOTO Izskanējis Uģa Prauliņa jaunā albuma prezentācijas pasākums
59 gadu vecumā miris hita "Gangsta's Paradise" izpildītājs
Pašmāju "velni" prezentēs savu otro studijas albumu
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Noklausies! "Raxtu Raxti" laiž klajā singlu "Sajāj tautas, sarīb zeme"
VIDEO Mūziķis Jānis Ruņģis izdod video zīmju valodā
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Arstarulsmirus izsakās par seno konfliktu ar reperi Ozolu
“Tautumeitas” izsludina rudens koncerttūri
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa